Jumalan rauhaa ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Olen nyt Sambiassa Livingstonessa.
Olemme järjestämässä täällä kokoussarjaa.
Aloitimme keskiviikkona. Nyt on lauantai.
Ensimmäisenä iltana kokouksessa oli 10 000 ihmistä.
Toisena iltana oli 20 000. Perjantaina oli 40 000.
Tänään, lauantai-iltana odotamme saapuvaksi 60 000:ta ihmistä.
Lupaan teille, että jos pysyt seurassamme puoli tuntia, -
saat kokea jotakin merkittävää, -
koska Pyhä Henki, Jeesus Kristus, koskettaa sinua, -
kun näet, mitä Hän teki ihmisille täällä Sambiassa Livingstonessa.
PTL-kokoussarja, Livingstone, Sambia, 2011
Lavalle nousee nyt nainen.
Hän sai halvauskohtauksen neljä kuukautta sitten.
Hän parantui rukouksen aikana.
Tanssahtele!
Jeesuksen nimessä!
Pyörätuolit tyhjenevät. Anna Jeesukselle aplodit!
Sano: "Jumala on hyvä!"
Seison nyt kokouskentällä.
Se on kolmen jalkapallokentän kokoinen.
Sille mahtuu 100 000 ihmistä, jos se ahdetaan ihan täyteen.
Odotamme 60 000:ta ihmistä.
Kaikki puhuvat siitä, mitä Jeesus on tehnyt -
kokoussarjan kolmen ensimmäisen illan aikana.
Pastori Tommy, täällä on nainen, jolla oli mahassa kyhmy.
Kyhmy on nyt kadonnut.
Halleluja, sisko! Antakaa Jeesukselle aplodit.
Ymmärrätkö englantia?
Sinulla oli siis kasvain.
Missä?
Tunsitko sen? Miten iso se oli?
Näinkö suuri? Tunnustele vatsaasi.
Etkö pystynyt aiemmin kumartumaan? Pystytkö nyt? Halleluja!
Tunnustele vatsaa kädellä.
Se on poissa.
Se oli näin suuri. Se oli kuin minijalkapallo.
Se oli hänen vatsassaan.
Kun Jeesus kosketti häntä, kasvain kuihtui.
Nyt se on poissa!
Antakaa Jeesukselle raikuvat aplodit!
Kerro, mitä tapahtui jalallesi.
Mistä tiedät, että se oli syöpä?
Lääkäri kertoi minulle.
Etkö kyennyt kävelemään jalallasi?
En. Jalka oli turvoksissa.
Mitä tapahtui, kun rukoilimme puolestasi?
Jalkani alkoi vapista. Se vapisi kauan.
Tunsin, kuinka voima kulki sen läpi. Sitten kipu oli poissa.
Oliko polvesi turvoksissa?
Nytkö se ei ole turvoksissa?
Miten suuri polvesi oli, ennen kuin rukoilimme?
Niinkö suuri? Nytkö kaikki turvotus on poissa?
Halleluja! Aamen!
Annetaan Jeesukselle aplodit!
Herra koskettaa sinua.
Nostakaa kätenne ja rukoilkaa kanssani tämän sisaren puolesta.
Jeesuksen nimessä!
Pastori Tommy!
Isoäiti tuli tänne lapsenlapsensa avustamana.
Isoäidillä oli aivohalvaus kaksi kuukautta sitten.
Hän ei kyennyt kävelemään, ja hänet piti kantaa tänne.
Kun olit rukoillut, hän nousi ylös ja alkoi kävellä.
Olen nyt puhujalavalla.
Rakenteet saattavat näyttää hyvin yksinkertaisilta.
Hienostuneet asiat eivät pelasta, paranna ja vapauta, -
vaan evankeliumi Jeesuksesta Kristuksesta.
Tässä on kaksi kainalosauvaa.
Jonkun on täytynyt unohtaa ne tänne.
Ilmeisesti ne kävivät tarpeettomiksi, koska joka ilta niin moni paranee.
Minulta on joskus kysytty, -
mikä on menestyksekkään kokoussarjan salaisuus.
Sanon rehellisesti, etten tiedä mitään mistään salaisuuksista.
Meillä ei ole erityisstrategioita.
Meillä on vain yksi asia, Jeesus Kristus ristiinnaulittuna.
Meillä on Hänen verensä. Uskomme Jeesuksen Kristuksen vereen.
Uskomme Jeesukseen.
Saarnaamme yksinkertaista sanomaa voimasta ja Jeesuksesta Kristuksesta.
Kun Jeesusta korotetaan, Hän vetää ihmisiä puoleensa.
Hän on meidän salaisuutemme.
Kun julistamme Hänen nimeään, -
Hänen menestyksestään tulee meidän menestystämme.
Jeesus mua rakastaa
Kuninkaiden Kuningas ja Herrain Herra
Jeesus mua rakastaa
Olen kokouksessa Livingstonessa
Annan elämäni Jeesukselle Kristukselle
Kuuntele mua, paholainen
Kuulun Jeesukselle Kristukselle!
Jeesus, Jeesus, Jeesus, Jeesus
Olen kokouksessa Livingstonessa
Annan elämäni Jeesukselle Kristukselle
Kuuntele mua, paholainen.
Kuulun Jeesukselle Kristukselle!
En koskaan palaa takaisin
Olen voittaja Jeesuksessa Kristuksessa
Hyvää iltaa, veljet ja sisaret! Olemme matkalla kokoukseen.
Pysähdy tähän. Kuten näkyy, ajamme kaatopaikan läpi -
matkalla kokouskentälle. Jatketaan matkaa.
Ihmisiä alkoi virrata kentälle neljän aikoihin.
Nyt kello on seitsemän illalla. Kenttä on tupaten täynnä.
Kuten sanoin, on mahdotonta arvioida, paljonko ihmisiä tulee.
Eilen illalla oli 40 000 ihmistä. Nyt on lauantai.
Odotamme, että kokoukseen saapuu 50 000―60 000 nälkäistä ihmistä.
Heistä monet eivät tunne Herraa Jeesusta Kristusta.
Monet ovat pahojen henkien riivaamia.
Monet ovat sairaita. Heillä ei ole toivoa -
eikä ketään, joka auttaisi, paitsi Jeesus Kristus.
Nyt ajamme hieman paremman slummin läpi.
Täällä on oikein rakennuksiakin.
Kunnon teitä ei ole. Sambian tiejärjestelmä on erittäin kehno.
Infrastruktuuri ylipäätään on surkeassa kunnossa.
Käännymme oikealle ja tulemme sivukujalle.
Emme voi käyttää samaa tietä, jota pitkin olemme ajaneet muina iltoina.
On lauantai-ilta, ja odotamme entistä suurempaa väkijoukkoa.
Tuhannet ihmiset tungeksivat teillä.
Jacob, pysähdy tähän. Olemme lähestymässä paikkaa. Jatka vain.
Kenttä on edessämme.
Vaikka kello on jo seitsemän, paikalle virtaa ihmisiä.
Täällä on rukoiltu viidestä asti.
Laulajat ja kuoro ovat olleet lavalla.
Olen kutsunut tänne DMK-bändin, jonka kanssa teen yhteistyötä.
He ovat kristittyjä. Bändi on hyvin suosittu Sambiassa.
Halleluja!
Pysähdymme nyt tähän. Saatte seurata minua lavalle.
Ikkunasta voitte nähdä, että kenttä on tupaten täynnä.
Arvioisin, että paikalle on tullut kaksi jalkapallokentällistä väkeä.
Heillä on kova nälkä Jeesuksen Kristuksen puoleen.
Ulkona on Mark. Tule tänne!
Tässä on evankelista Mark Kaoma.
Hän edustaa PTL-järjestöä Sambiassa. Olet tehnyt hienoa työtä.
Odotamme innolla tulevaa iltaa.
Sano jotakin katsojille.
Tahdon sanoa katsojille, että pastori Tommy on nyt Sambiassa.
Hän järjestää kokoussarjaa Livingstonessa.
Hän saarnaa, ajaa ulos riivaajia ja tuo ihmisiä Jumalan valtakuntaan -
kehottamalla heitä antamaan elämänsä Herralle.
Hän aloitti 17. elokuuta. Nyt on lauantai, 20. elokuuta.
Kokoussarja päättyy huomenna, sunnuntaina.
Suuri joukko ihmisiä on tullut kuuntelemaan Jumalan Sanaa.
Jumalan miehellä on evankelioinnin lahja.
Kiitämme Jumalaa, että hän tuli Sambiaan siunaamaan meitä.
Halleluja! Olemme nyt täällä. Uskon todella, -
että tämä ilta on läpimurron ilta.
Aivan hetken kuluttua alan saarnata voimasta, joka on Jeesuksen nimessä.
Minua kutsutaan lavalle. Ihmiset ovat odottaneet tuntien ajan.
Nyt Jeesus tulee täydessä voimassaan.
Hänen voitelunsa on tämän paikan yllä.
Ihmiset iloitsevat. Taivas ja maa kohtaavat.
Jumala suutelee näitä ihmisiä.
Tänä iltana ihmisiä pelastuu, parantuu ja vapautuu.
Evankeliumia julistetaan Jeesuksen nimessä, aamen.
Pyhän Hengen kastetta tarkoittava sana -
oli alun perin sama kuin kankaan värjäämistä merkitsevä sana.
He ottivat kankaan ja antoivat sille värikylvyn.
Kankaan värjääjää kutsuttiin värjäriksi.
Hän otti kankaan ja kastoi sen väriliemeen.
Niin väriliemessä ollut väri imeytyi kankaaseen.
Ymmärrättekö?
Kun kangas oli imenyt itseensä värin, -
kun kankaan jokainen kuitu oli saanut väriä, -
kun väri oli kankaassa -
ja kangas oli värissä, -
kangas oli silloin "baptista".
Se oli silloin kastettu.
Kun Jeesus tuli, Johannes sanoi, -
että Jeesus kastaa meidät Pyhällä Hengellä ja tulella.
Halleluja!
Jeesus ikään kuin seisoo tulisella järvellä, -
Pyhässä Hengessä.
Tänään Hän haluaa tehdä tämän.
Hän tulee teidän jokaisen luo.
Hän haluaa ottaa teidät ja kastaa teidät -
syvälle Pyhään Henkeensä.
Hän haluaa kastaa teidät Hengellään tänä iltana.
Kun olette täällä, Hän haluaa kastaa teidät Pyhän Hengen altaaseen.
Aamen?
Teidän täytyy pysyä Pyhässä Hengessä niin pitkään, -
että te olette Pyhässä Hengessä ja Pyhä Henki on teissä.
Niin kehonne jokainen solu, -
henkesi, sielusi ja kehosi -
on täynnä Pyhää Henkeä.
Silloin olet Pyhässä Hengessä, ja Pyhä Henki on sinussa.
Silloin olette kastettuja Pyhässä Hengessä.
Alatte puhua uusilla kielillä.
Saatte uuden kielen, -
kielen, jota ette ymmärrä.
Se on enkelten kieltä.
Rukoilen nyt kielillä.
Silloin en rukoile minä. Ymmärrättekö?
Se ei ole Tommy. Se on Jumalan Henki minussa.
Se rukoilee minun suuni kautta -
kielellä, jota en ymmärrä.
Minut on kastettu Hengellä ja tulella.
Muistatte tuliset kielet, -
jotka tulivat apostolien ylle helluntaipäivänä.
Sinuakin varten on olemassa samanlainen kieli, -
yksi kieli jokaiselle läsnäolijalle.
Hän haluaa vetää teistä ulos maailman hengen -
ja täyttää teidät ihanalla Hengellään.
Kyllä, halleluja!
Ennen kuin alan pyytää Pyhää Henkeä, -
kohottakaa ensin kätenne ja rukoilkaa Jeesusta itse.
Henki kastaa teitä.
Jumala tulee elämääsi nyt.
Jumala täyttää elämääsi nyt.
Nyt se tulee ulos.
Se tulee ulos.
Se tulee ulos, ja Hän tulee sisälle.
Hän tulee sisälle.
Kohottakaa kätenne. Hän tulee sisälle.
Nyt teistä jokainen, ylistäkää Jumalaa -
uusin kielin.
Nyt on maanantaiaamu. Kokoussarja on ohi.
Illalla palaan Ruotsiin.
En pysty selittämään, mitä Jeesus on tehnyt näinä päivinä.
Tiedän, että kymmenettuhannet ihmiset -
ovat antaneet elämänsä Jeesukselle Kristukselle.
Uskoakseni yli 5 000 ihmistä vapautui riivaajahengistä.
Noin 10 000―15 000 ihmistä parantui sairauksista.
Jotakin uutta asetettiin Hengessä tässä kaupungissa.
Yhdessä teimme jotakin, yhdessä Jeesuksen Kristuksen kanssa.
Evankeliumin perustus laskettiin.
En tiedä, mitä nyt tapahtuu.
Sen tiedän, että kun evankeliumin perustus on kerran laskettu, -
siinä on voima itsessään -
luoda ja muuttaa monien ihmisten olosuhteita.
Se, mitä teimme ja mitä Jeesus teki -
näiden viiden päivän aikana, -
hyödyttää varmasti monia ihmisiä tulevina vuosina Livingstonessa.
Siksi kiitän kaikkia teitä, jotka teette tästä mahdollista.
Yhdessä teemme työtä Jeesuksen kanssa siinä, -
mitä Hän tekee tänä päivänä maailmassa.
Olen Addis Abebassa, Etiopian pääkaupungissa.
Joitakin vuosia sitten Jumala sanoi minulle: -
"Kirjoita kirja siunauksista, joita minulla on varattuna kansalleni."
"Älä kirjoita pelkästään kymmenyksistä."
Tässä kirjassa ei käsitellä kymmenyksiä kannesta kanteen.
Kirjassa opetetaan, miten voi saada asioita, -
joita Jumalalla on varattuna sinulle Jeesuksessa Kristuksessa.
Jumala kehotti myös jakamaan kirjaa ilmaiseksi.
Olemme jakaneet tuhansia kirjoja. Se on käännetty monille kielille.
Tänään tarjoan kirjaa. Tilaa se.
Lue se, jotta voit saada asioita, -
joita Jumalalla on varattuna sinulle Jeesuksessa Kristuksessa.
Kirjan tilaaminen on yksinkertaista.
Sen voi tilata minulta osoitteesta info@ptlministries.org
Sitä voi tilata myös kotisivuiltamme osoitteesta www.ptlministries.org
Hanki kirja!
Suomennos: Marianne Tenetz